اتأسس اوركسترا القاهره السيمفونى فى سنه 1959 تحت قيادة المايسترو النمساوى فرانتس ليتشاور , إتولا بعده قيادة الأوركسترا المايسترو أحمد عبيد والمايسترو يوسف السيسى. قاد الاوركسترا مشاهير الموسيقيين العالميين زى آرام خاتشاتوريان ، أحمد عدنان سايجون، يهودى مينوهين، جينادى رودستفنسكى، يانوش كوكلا، پاتريك فورنيلييه, أشرف بنيامين وغيرهم. وبرضه شارك في حفلاته كتير من مشاهير السوليست العالميين زى رودولف بوخبندر، چورچ ديموس، رمزى يسى، اندريه نافارا، ميستيلاف روستويوفيتش، فيكتوريا بوسينيكوفا وغيرهم. كان أوركسترا القاهرة السيمفونى بيقدم حفلاته فى دار الأوبرا المصرية القديمة وكانت نشاطاته تتضمن تقديم حفلات سيمفونية ومصاحبة فرق الأوبرا والباليه المحلية والأجنبية ومن ضمنها: فرقة البولشوى وفرقة كيروف وفرقة الباليه الملكى بلندن. وبعد انتقال الأوركسترا إلى دار أوبرا القاهرة الجديدة وتحت قيادة المايسترو أحمد الصعيدى فى سنة 1990، تركزت نشاطات الأوركسترا فى إطار حفلات الموسيقى السيمفونية اللى فتح آفاق جديدة لريبرتوار شاسع وعدد أكبر من الحفلات المقدمة، فصار ضمن ريبرتوار الأوركسترا أعمال لكل من برامز وبروكنر ومالر ورافيل وديبوسى وسترافنسكى وبروكوفيف وشوستاكوفيتش وغيرهم. دار الأوبرا المصرية بوابة مزيكا